Ideju konkursa

“Kādam būt Limbažu novada jaunajam ģerbonim?”

NOLIKUMS

**I Vispārīgie jautājumi**

1. Limbažu novada pašvaldības ideju konkursa “Kādam būt Limbažu novada jaunajam ģerbonim?” nolikums (turpmāk – Nolikums) nosaka kārtību un termiņus, kādā tiek organizēts ideju konkurss Limbažu novada ģerboņa izveidei.
2. Konkursu “Kādam būt Limbažu novada jaunajam ģerbonim?” (turpmāk – Konkurss) organizē Limbažu novada pašvaldība (turpmāk – Pašvaldība).
3. Konkursa mērķis ir izraudzīt pārdomātas, izteiksmīgas un mākslinieciski augstvērtīgas idejas Limbažu novada ģerboņa izstrādei, lai veicinātu Limbažu novada atpazīstamību, kā arī sekmēt sabiedrības līdzdalību un iesaisti Limbažu novada simbolikas izstrādē un piederības sajūtu Limbažu novadam.
4. Limbažu novada ģerboņa idejas tiks iesniegtas māksliniekiem, kuri atbilstoši heraldikas nosacījumiem izstrādās Limbažu novada ģerboni.
5. Limbažu novada ģerbonim būs reprezentatīva un piederības sajūtu novadam veicinoša funkcija. Tas reprezentēs Pašvaldību un novadu.
6. Konkurss ir atklāts.
7. Konkursā var piedalīties ikviena fiziska vai juridiska persona, vai personu grupa (turpmāk – dalībnieks).
8. Konkursa izstrādātajai ģerboņa idejai jābūt dalībnieka oriģināldarbam (idejai).
9. Konkursa balvu fonds:EUR 500,00 (pieci simti euro 00 centi), kas tiek piešķirti konkursa uzvarētājam, kuru nosaka Ģerboņa izstrādes darba grupa (Turpmāk – Darba grupa).
10. Papildus paskaidrojumus iespējams saņemt Limbažu novada pašvaldībā. Kontaktpersona: Limbažu novada domes Sabiedrisko attiecību nodaļas vadītāja Ilga Tiesnese, tālr. (+371) 26545574, elektroniskā pasta adrese: komunikacija@limbazunovads.lv .

**II Informācija par Konkursa priekšmetu un ideju piedāvājuma saturu**

1. Limbažu novada ģerbonim jāveicina novada atpazīstamība un vienots tēls.
2. Ģerboņa idejai var izmantot:
   1. Limbažu novada teritorijā ietilpstošus unikālus vai vēsturiskus simbolus;
   2. dažādas konkrētas figūras un lietas vai arī abstraktus priekšstatus par pasaules uzbūvi, cilvēku un viņa tikumiem.
3. Ģerboņa idejas izstrādē nepieciešams ievērot ģerboņa veidošanas pamatprincipus un “Ģerboņa likuma” pamatprasības:
   1. ģerbonis nedrīkst imitēt kādu jau zināmu heraldisku kompozīciju;
   2. veidojot ģerboni, ir vēlams ieviest specifiskas iezīmes, kas jauno heraldisko veidojumu ļautu personificēt un atšķirt no citiem;
   3. ģerboņa attēlā netiek lietoti burti, uzraksti, arī objekti, kas nav heraldiski aprakstāmi;
   4. ievērot pamatprincipus krāsu izvēlē:
      1. uz sarkanas, zilas, zaļas, purpura, melnas krāsas drīkst likt vienīgi metāla

krāsu (zelts, sudrabs) un otrādi;

* + 1. nav pieļaujami krāsu starptoņi un tādi jēdzieni kā “gaišs” un “tumšs”;

13.4.3. pieļaujama baltā krāsa, rozā un citi toņi, ja tie ietilpst jēdzienā “dabīgās krāsas”.

**III Konkursa dokumentācija un pieteikuma noformēšana**

1. Konkursa nolikums ir brīvi pieejams Limbažu novada tīmekļvietnē [www.limbazunovads.lv](http://www.limbazunovads.lv) sadaļā *Projektu konkursi, atbalsts NVO.*
2. Ieinteresēto personu un dalībnieku pienākums ir pastāvīgi sekot līdzi publicētajai informācijai par Konkursu pašvaldības tīmekļvietnē [www.limbazunovads.lv](http://www.limbazunovads.lv). Pašvaldība nav atbildīga par to, ja dalībnieks nav iepazinies ar informāciju, kurai ir nodrošināta brīva un tieša elektroniska pieeja.
3. Iesniedzot Konkursam savu darbu, Konkursa dalībnieks apliecina, ka ir iepazinies ar Nolikumu un piekrīt, ka viņa personas dati tiek apstrādāti ar nolūku nodrošināt šajā Nolikumā noteiktā mērķa sasniegšanu. Konkursa pieteikumā norādītie personas dati tiks apstrādāti tikai Konkursa rīkošanai un ar to saistīto procesu administrēšanai (tostarp saziņai ar dalībniekiem saistībā ar Konkursa norisi, noteikt, identificēt un sazināties ar konkursa uzvarētāju, izsniegt balvu, tāpat iekļaut vārdu un uzvārdu paziņojumā par konkursa uzvarētāju, kas var tikt publiskots ar mērķi nodrošināt konkursa publicitāti).
4. Personas datu apstrādes tiesiskais pamats ir Konkursa dalībnieka piekrišana, kas tiek izteikta, iesniedzot pieteikumu (pielikums Nr.1).
5. Dalībnieks Konkursam var iesūtīt 1-3 ideju variantus. Ja viens dalībnieks Konkursam iesniedz vairākas idejas, tad katra ideja jānoformē atsevišķi.
6. Konkursa dalībnieki, iesniedzot idejas Konkursā, nodod Pašvaldībai īpašumtiesības un autora mantiskās tiesības uz godalgoto/-ām ideju/-ām pilnā apmērā bez jebkādiem noteikumiem. Pašvaldībai ir tiesības izmantot godalgotās idejas pēc vajadzības, veikt tajos grozījumus un papildinājumus, idejas publicēt un izmantot ģerboņa izstrādei bez papildus samaksas.
7. Autortiesības tiek saglabātas saskaņā ar Latvijā spēkā esošajiem normatīviem aktiem.
8. Konkursa idejas pieteikums jāiesniedz un jānoformē A4 izmēra dokumentā (izdrukas vai elektroniskā formātā).
9. Konkursa ideja jānoformē brīvā formā vai, aizpildot Idejas noformējuma veidlapu (Pielikums Nr.1), iekļaujot:
   1. ģerboņa idejas apraksts: teksta veidā, paskaidrojot ģerbonī ietvertos simbolus, krāsas, kompozīciju un pievienojot ģerboņa devīzi;
   2. ģerboņa idejas attēlojums, izmantojot jebkādu vizuālās mākslas izteiksmes līdzekli (zīmulis, flomāsters, guaša, tuša, datorgrafika, u.tml.).
10. Konkursa idejas pieteikumā jānorāda: dalībnieka vārds, uzvārds vai juridiskais nosaukums, telefona numurs un e-pasta adrese.

**IV Pieteikumu iesniegšanas kārtība**

1. Pieteikumu iesniegšanas termiņš ir līdz 2023. gada 31. janvārim plkst. 13.00.
2. Konkursa piedāvājumi, kas saņemti pēc noteiktā termiņa, netiek vērtēti un nepiedalās Konkursā.
3. Konkursa piedāvājumu ar norādi “Konkursam “Kādam būt Limbažu novada jaunajam ģerbonim?”” var iesniegt:
   1. elektroniski, sūtot uz e-pasta adresi [pasts@limbazunovads.lv](mailto:pasts@limbazunovads.lv);
   2. personīgi darba dienās slēgtā aploksnē:
      1. Limbažu novada pašvaldības domes Klientu apkalpošanas centrā, Rīgas ielā 16, Limbažos;
      2. Salacgrīvas apvienības pārvaldes Klientu apkalpošanas centrā, Smilšu ielā 9, Salacgrīvā;
      3. Alojas apvienības pārvaldes Klientu apkalpošanas centrā, Jūras ielā 13, Alojā.
   3. Nosūtot pa pastu uz adresi: Rīgas iela 16, Limbaži, Limbažu novads, LV-40 (sūtot pa pastu, jānodrošina, lai konkursa piedāvājums pašvaldībā tiktu saņemts ne vēlāk, kā šā nolikuma 24. punktā noteiktajā datumā).
4. Konkursam iesniegtos piedāvājumus Pašvaldība atpakaļ neizsniedz.

**V Ģerboņa ideju piedāvājumu vērtēšanas kārtība**

1. Konkursā iesūtītos darbus izvērtēs Darba grupa.
2. Darba grupa, izvērtējot iesūtītos ideju piedāvājumus, pārliecināsies par katra iesniegtā darba atbilstību pēc būtības Konkursa nolikumā noteiktajām prasībām.
3. Novada ģerboņa ideju piedāvājumu vērtēšanas kritēriji:
   1. raksturojošais tēls un simbols (ģerboņa idejas/apraksta atbilstība Limbažu novada identitātei);
   2. ģerboņa kompozīcijas vizuālā pievilcība, uztveramība un ietverto elementu gaumīgs izvietojums;
   3. ģerboņa idejas izmantojamības daudzpusība (iespieddarbos, suvenīros, digitālajā vidē, iespēja realizēt dažādās tehnikās – gravīra, izšūšana u.c.)
   4. pietuvināts Valsts Heraldikas komisijas noteiktajām pamatprasībām ģerboņa izstrādei.
4. Pēc Konkursa rezultātu apkopošanas tiks izvirzīts uzvarētājs, piešķirot naudas balvu par atbilstošāko ģerboņa idejas variantu Limbažu novadam, kas tiks nodots tālākai apstrādei māksliniekiem, lai izstrādātu Limbažu novada ģerboņa gala priekšlikumus pēc heraldikas nosacījumiem.
5. Konkursa rezultāti tiks paziņoti 10 (desmit) dienu laikā pēc Darba grupas lēmuma pieņemšanas, publiskojot tos pašvaldības tīmekļvietnē [www.limbazunovads.lv](http://www.limbazunovads.lv) sadaļās *Jaunumi* un *Projektu konkursi, atbalsts NVO* un pašvaldības sociālajos tīklos. Pēc uzvarētāju paziņošanas Konkursa norises rīkotājs sazinās ar uzvarētāju uz norādīto kontaktinformāciju pieteikuma veidlapā.
6. Balvas saņemšanai Konkursa uzvarētājam vai tā pilnvarotajam pārstāvim nepieciešams uzrādīt personu apliecinošu dokumentu, kā arī iesniegt bankas rekvizītus. Konkursa uzvarētāja pilnvarotajai personai ir jāuzrāda pārstāvību apliecinoša dokumenta oriģināls. Konkursa ietvaros nodotie Konkursa uzvarētāju un to pārstāvju personu dati tiks apstrādāti tikai un vienīgi Konkursa uzvarētāju un to pārstāvju identificēšanai, balvu izsniegšanai.